EKH บวก 3% โบรกฯมองกำไร Q4 โตเด่น ชูจุดแข็งธุรกิจ IVF-รายได้รักษาโควิดหนุน เป้า 8.80 บ.
EKH บวก 3% โบรกฯคาดกำไร Q4 โตเด่น ซึ่งยังมีรายได้รักษาโควิด และรายได้กลุ่มธุรกิจ IVF ฟื้นตัว แนะนำ “ซื้อ” ราคาเป้าหมาย 8.80 บ.
2 ธ.ค. 2564

ผู้สื่อข่าวรายงานว่าวันนี้ (2 ธ.ค. 2564) ราคาหุ้นบริษัท เอกชัยการแพทย์ จำกัด (มหาชน) หรือ EKH ณ เวลา 10:35 น. อยู่ที่ระดับ 8.45 บาท เพิ่มขึ้น 0.25 บาท หรือ 3.05% โดยทำจุดสูงสุดที่ 8.55 บาท และทำจุดต่ำสุดที่ 8.25 บาท ด้วยมูลค่าการซื้อขาย 88.11 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (2 ธ.ค. 2564) ว่า EKH เป็นโรงพยาบาลที่มีจุดเด่นด้านกุมารเวช ในโซนพระราม 2 – สมุทรสาคร ซึ่งผลประกอบการไตรมาส 4/2564 คาดเพิ่มขึ้นจากงวดเดียวกันของปีก่อน เนื่องจากยังมีรายได้เกี่ยวกับรักษาโควิด แต่ลดลงจากไตรมาสก่อน จากจุดพีคเหมือนโรงพยาบาลกลางและเล็กทั่วไป
สำหรับกำไรปี 2565 ตลาดคาดอยู่ที่ 180 – 190 ล้านบาท ลงแรงจากงวดเดียวกันของปีก่อนตามกลุ่มฯ จากหมดรายได้เสริมโควิด แต่ยังเป็นฐานกำไรที่สูงกว่า Precovid ซึ่งอยู่ที่ 160 ล้านบาท โดยรายได้หลักจากกลุ่มธุรกิจ IVF (ผู้มีบุตรยาก) ฟื้นตัว และกลุ่มใหม่ศูนย์ดูแลผู้สูงอายุ รวมถึงการลงทุนสัดส่วน 10% ในเดอะคลีนิก ต่อยอดธุรกิจการแพทย์ – ความงาม และโอกาส IPO ธุรกิจนี้ในปี 2566 จะช่วยเพิ่มมูลค่า แนะนำ “ซื้อ” ราคาเป้าหมายปี 2565 ที่ 8.80 บาท